Kui siis lõpuks oli meie kord auto liikuma panna, sulges juht võtmed suures erutuses  kogemata pagasnikusse. Pidime edasi passima ja ootama turvameest, kes siis lukksepa kutsuks, et see kiilu ja pika traadiga autoukse lahti urgitseks, et saaks nupuga pagasniku avada. Siis mul küll tekkis korraks selline aruka ja viisaka kodaniku moment, et no mida ometi, ma pean paari tunni pärast hommikul vara tööl olema! Mida te noored siis lõõbite ja lõkerdate. Õnneks läks see ruttu üle ja kõik 12 klouni kiilusid end pisikesesse mänguautosse tagasi.